stanford-oval/wikipedia huggingface dataset:
มาลีตา (จังหวัดคันลูรังดาเบา)

| มาลีตา |
| --- | --- |
เทศบาล
มาลีตาเมื่อมองจากเนินเขา
   ตรา
สมญา:   อัญมณีแห่งภาคใต้  เมืองแห่งฉลามวาฬ 
คำขวัญ: Angat Malita!
ที่ตั้งในจังหวัดคันลูรังดาเบา
ประเทศ:  ฟิลิปปินส์
เขต: ดาเบา
จังหวัด: คันลูรังดาเบา
District: Lone District
ก่อตั้ง: 17 พฤศจิกายน ค.ศ. 1937
บารังไกย์: 30
การปกครอง
 • ประเภท: Sangguniang Bayan
 • นายกเทศมนตรี: Benjamin P. Bautista Jr.
 • รองนายกเทศมนตรี: Bradly Bautista
 • ผู้เลือกตั้ง: 59,051 คน (ค.ศ. 2016)
พื้นที่
 • ทั้งหมด: 883.37 ตร.กม. (341.07 ตร.ไมล์)
ประชากร (ค.ศ. 2015)
 • ทั้งหมด: 117,746 คน
 • ความหนาแน่น: 130 คน/ตร.กม. (350 คน/ตร.ไมล์)
เขตเวลา: UTC+8 (PST)
รหัสไปรษณีย์: 8012
PSGC: 118603000
ไอดีดี : รหัสโทรศัพท์ : +63 (0)82
ภูมิอากาศ: แบบป่าดิบชื้น
ระดับรายได้: ระดับที่ 1
เว็บไซต์: www.malita.gov.ph
มาลีตา เป็นเมืองศูนย์กลางของจังหวัดคันลูรังดาเบา ประเทศฟิลิปปินส์ ในปี ค.ศ. 2015 มีประชากร 117,746 คน มาลีตามีชื่อเสียงในด้านศิลปะวัฒนธรรม โดยเฉพาะเทศกาลกากีนาไว ซึ่งจัดขึ้นทุก ๆ คืนวันเพ็ญในเดือนพฤศจิกายน และงานประจำเมืองซึ่งจัดขึ้นวันที่ 17 พฤศจิกายนของทุกปี
แหล่งข้อมูลอื่น

Philippine Standard Geographic Code
Philippine Census Information
Local Governance Performance Management System เก็บถาวร 2012-04-25 ที่ เวย์แบ็กแมชชีน
ภาษาแย็ฮ

| ภาษาแย็ฮ |
| --- | --- |
ประเทศที่มีการพูด: แขวงเซกอง ประเทศลาว
ตระกูลภาษา: ออสโตรเอเชียติก  ภาษากลุ่มมอญ-เขมรภาษากลุ่มบะห์นาริกภาษาแย็ฮ
รหัสภาษา
ISO 639-3: –
ภาษาแย็ฮ หรือภาษาแยะตามการออกเสียงในภาษาลาว อยู่ในภาษากลุ่มบะห์นาริก มีผู้พูดในแขวงเซกอง ประเทศลาว ระบบเสียงซับซ้อนกว่าภาษาเตรียงและภาษากะเซง มีลักษณะน้ำเสียง พยัญชนะต้นมี 41 เสียง ตัวสะกดมี 15 เสียง สระมี 21 เสียง
พันธมิตรทางการทหารอังกฤษ-โปแลนด์

พันธมิตรทางการทหารอังกฤษ-โปแลนด์ หมายถึง ข้อตกลงระหว่างสหราชอาณาจักร และสาธารณรัฐโปแลนด์ที่สอง ในความร่วมมือระหว่างกันในกรณีที่ฝ่ายใดฝ่ายหนึ่งถูกโจมตีโดยประเทศในทวีปยุโรป ตามข้อตกลงลับในข้อตกลง "ประเทศในทวีปยุโรป" นี้เป็นที่เข้าใจว่าคือ เยอรมนี
ประวัติ

เมื่อวันที่ 31 มีนาคม ค.ศ. 1939 ในการตอบสนองต่อท่าทีของเยอรมนีที่ฝ่าฝืนข้อตกลงมิวนิก และยึดครองเชโกสโลวาเกีย สหราชอาณาจักรและฝรั่งเศสจึงสนับสนุนให้มีการรับประกันเอกราชของโปแลนด์
เมื่อวันที่ 6 เมษายน ค.ศ. 1939 ระหว่างการเดินทางเยือนกรุงลอนดอนของรัฐมนตรีว่าการกระทรวงการต่างประเทศโปแลนด์ ได้มีการตกลงให้มีการรับรองอย่างเป็นทางการเป็น พันธมิตรทางการทหาร ผ่านการเจรจา
และเมื่อวันที่ 13 เมษายน การให้การรับรองดังกล่าวยังมีผลไปถึงกรีซและโรมาเนีย ภายหลังการรุกรานอัลเบเนียของอิตาลีด้วย
สนธิสัญญาป้องกันร่วมกันระหว่างอังกฤษ-โปแลนด์

เมื่อวันที่ 25 สิงหาคม สองวันหลังจากการลงนามในสนธิสัญญาโมโลตอฟ-ริบเบนทรอพ ได้มีการลงนามในสนธิสัญญาป้องกันร่วมกันระหว่างอังกฤษ-โปแลนด์ ซึ่งมีเนื้อหาในการให้สัตยาบันการช่วยเหลือทางการทหารระหว่างประเทศคู่เจรจา ในกรณีที่อีกฝ่ายหนึ่งถูกรุกรานโดยประเทศในทวีปยุโรป สหราชอาณาจักร ซึ่งมองเห็นอันตรายจากการขยายดินแดนของเยอรมนี ต้องการจะป้องกันท่าทีคุกคามของเยอรมนี ด้วยการแสดงถึงความร่วมมือเป็นปึกแผ่น และในข้อตกลงลับของสนธิสัญญา สหราชอาณาจักรจะมอบความช่วยเหลือให้ในกรณีที่โปแลนด์ถูกรุกรานโดยเยอรมนีเท่านั้น และทั้งสหราชอาณาจักรและโปแลนด์ต่างก็ไม่ถูกผูกมัดไม่ให้เข้าเจรจากับประเทศที่สามแต่อย่างใด
ในขณะนั้น ฮิตเลอร์กำลังต้องการดินแดนของนครเสรีดานซิก การยอมให้ทหารเคลื่อนทัพผ่านฉนวนโปแลนด์ และการมอบสิทธิพิเศษให้กับชนกลุ่มน้อยเชื้อสายเยอรมันในโปแลนด์ ด้วยเงื่อนไขของพันธมิตรทางการทหาร คู่เจรจาทั้งสองฝ่ายสามารถตัดสินใจที่จะตอบโต้กับการรุกล้ำดินแดนด้วยกำลังไม่ว่ากรณีใด ๆ ซึ่งสนธิสัญญาดังกล่าวไม่ได้กำหนดข้อผูกมัดในการธำรงไว้ซึ่งบูรณภาพแห่งดินแดนของคู่เจรจาอีกฝ่ายหนึ่ง สนธิสัญญาดังกล่าวได้มีการระบุถึง "ภัยคุกคามทางอ้อม" และความพยายามที่จะบ่อนทำลายเอกราชของคู่เจรจาอีกฝ่ายหนึ่งผ่าน "การแทรกซึมทางเศรษฐกิจ" ซึ่งหมายถึง ลักษณะพิเศษของเมืองดานซิก
รัฐบาลอังกฤษและรัฐบาลฝรั่งเศสต่างก็ตั้งใจที่จะดำเนินการอย่างอื่น นอกเหนือจากการปฏิบัติตามสนธิสัญญาที่ให้ไว้กับโปแลนด์ ในวันที่ 4 พฤษภาคม ผลของการประชุมในกรุงปารีส ได้ข้อสรุปว่า: "ชะตากรรมของโปแลนด์ขึ้นอยู่กับผลสุดท้ายของสงคราม ซึ่งขึ้นอยู่กับความสามารถของเราในการเอาชนะเยอรมนีมากกว่าการยื่นความช่วยเหลือให้กับโปแลนด์" รัฐบาลโปแลนด์ไม่ได้รับแจ้งให้ทราบการตัดสินใจดังกล่าว และการเจรจาระหว่างอังกฤษ-โปแลนด์ก็ยังคงดำเนินต่อไป และในเดือนพฤษภาคมนั้นเอง โปแลนด์ก็ได้ลงนามในข้อตกลงลับในพันธมิตรทางการทหารระหว่างฝรั่งเศส-โปแลนด์ เพิ่มเติมจากปี ค.ศ. 1921
จากผลของสนธิสัญญาดังกล่าว ทำให้ฮิตเลอร์เลื่อนกำหนดการรุกรานโปแลนด์ออกไป จากวันที่ 26 สิงหาคม ไปเป็นวันที่ 1 กันยายน
การวิเคราะห์

เมื่อวันที่ 17 กันยายน 1939 กองทัพแดงรุกรานโปแลนด์จากแนวชายแดนโปแลนด์ทางด้านตะวันออก รัฐบาลโปแลนด์สั่งการให้มีการถอนกำลังทั้งหมด และห้ามต้านทานทหารโซเวียต เนื่องจากทั้งการให้การรับรองฝ่ายเดียวของอังกฤษ และสนธิสัญญาสองฝ่าย กำหนดเงื่อนไขว่า คู่เจรจาที่ถูกรุกรานตัดสินใจที่จะเผชิญหน้ากับประเทศผู้รุกรานอย่างเป็นปรปักษ์ แต่เนื่องจากโปแลนด์ไม่กระทำเช่นนั้น รัฐมนตรีว่าการกระทรวงการต่างประเทศ ลอร์ดฮาลิแฟกซ์ จึงเตือนว่าสหราชอาณาจักรไม่จำเป็นที่จะต้องประกาศสงครามกับสหภาพโซเวียตตามข้อตกลงแต่อย่างใด
ดูเพิ่ม

การทรยศโดยชาติตะวันตก
พันธมิตรทางการทหารระหว่างฝรั่งเศส-โปแลนด์
หนังสืออ่านเพิ่มเติม

Anita J. Prazmowska, Britain, Poland and the Eastern Front, 1939, Cambridge University Press, 1987, ISBN 0-521-33148-X
| ด ค กสนธิสัญญา (ดูเพิ่ม: รายชื่อสนธิสัญญาตั้งแต่ราว 1280 ก่อนคริสต์ศักราช ถึงปัจจุบัน) |
| --- | --- |
เนื้อหาสาระ (หมวดหมู่): สนธิสัญญาด้านอาวุธ  ·  สนธิสัญญาด้านพันธมิตรทางการทหาร  ·  สนธิสัญญาด้านสิ่งแวดล้อม  ·  สนธิสัญญาด้านสิทธิมนุษยชน  ·  สนธิสัญญาด้านทรัพย์สินทางปัญญา  ·  สนธิสัญญาด้านการค้า
ทวีปเกี่ยวข้อง: ทวีปอเมริกาใต้  ·  ทวีปอเมริกาเหนือ  ·  ทวีปเอเชีย  ·  ทวีปยุโรป  ·  ทวีปออสเตรเลีย  ·  ทวีปแอฟริกา
ประเทศเกี่ยวข้อง: อเมริกันอินเดียน  ·  อาร์เมเนีย  ·  ออสเตรเลีย  ·  ออสเตรีย  ·  แคนาดา  ·  จีน  ·  เช็กเกีย  ·  เดนมาร์ก  ·  อังกฤษ  ·  ฝรั่งเศส  ·  เยอรมนี  ·  จักรวรรดิโรมันอันศักดิ์สิทธิ์  ·  ฮังการี  ·  อินเดีย  ·  อินโดนีเซีย  ·  อิตาลี  ·  ญี่ปุ่น  ·  เกาหลี  ·  ลิทัวเนีย  ·  เนเธอร์แลนด์  ·  จักรวรรดิออตโตมัน  ·  ปากีสถาน  ·  โปแลนด์  ·  โปรตุเกส  ·  รัสเซีย  ·  สเปน  ·  สหภาพโซเวียต  ·  สวีเดน  ·  สวิตเซอร์แลนด์  ·  ไทย  ·  ตุรกี  ·  สหราชอาณาจักร  ·  ยูเครน  ·  สหรัฐ  ·  ยูโกสลาเวีย
คริสต์ศตวรรษ: คริสต์ศตวรรษที่ 10  ·  คริสต์ศตวรรษที่ 11  ·  คริสต์ศตวรรษที่ 12  ·  คริสต์ศตวรรษที่ 13  ·  คริสต์ศตวรรษที่ 14  ·  คริสต์ศตวรรษที่ 15  ·  คริสต์ศตวรรษที่ 16  ·  คริสต์ศตวรรษที่ 17  ·  คริสต์ศตวรรษที่ 18  ·  คริสต์ศตวรรษที่ 19  ·  คริสต์ศตวรรษที่ 20  ·  คริสต์ศตวรรษที่ 21
บทความเกี่ยวข้อง: กฎหมายระหว่างประเทศ  ·  สงคราม  ·  การควบคุมอาวุธ  ·  ความตกลงว่าด้วยสิ่งแวดล้อม  ·  สิทธิมนุษยชน  ·  ทรัพย์สินทางปัญญา  ·  ความตกลงทางการค้า
สนธิสัญญา · ความสัมพันธ์ระหว่างประเทศ · กฎหมายระหว่างประเทศ · สงคราม  · ประวัติศาสตร์
มาร์ค เคิลเลอร์ (นักแสดง)

มาร์ค เคิลเลอร์ (เกิด 5 พฤษภาคม ค.ศ. 1965) เป็นนักแสดงชายชาวเยอรมัน
ผลงานที่ได้รับการคัดเลือก

| ปี | เรื่อง | รับบทเป็น | หมายเหตุ |
| --- | --- | --- | --- |
| 2000 | I Love You, Baby |  |  |
| 2005 | Barfuss |  |  |
| 2008 | 1½ Knights – In Search of the Ravishing Princess Herzelinde |  |  |
แหล่งข้อมูลอื่น

มาร์ค เคิลเลอร์ ที่อินเทอร์เน็ตมูวีเดตาเบส
มาร์ค แมคโดแว็ล

| Mark McDowell |
| --- | --- |
เกิด: มกราคม 2, 1990
การศึกษา: University of Otago
อาชีพ: ผู้บริหารกิจการ ผู้เชี่ยวชาญด้านการตลาดดิจิทัล
ตำแหน่ง: ผู้ร่วมก่อตั้งและ CEO ของ  Primal Digital Agency ผู้ร่วมก่อตั้ง Syndatrace
มาร์ค แมคโดแว็ล (เกิดเมื่อ 2 มกราคม 1990) เป็นผู้บริการธุรกิจไทย, ผู้ประกอบกิจการ, นักพูด และนักสร้างเนื้อหา เขาเป็นผู้ร่วมก่อตั้งและ ซีอีโอ ของ ไพรมอล ดิจิทัล เอเจนซี
ชีวิตในช่วงต้นและการศึกษา

มาร์ค แมคโดแว็ล เกิดที่กรุงเทพฯ ประเทศไทย เขาได้เรียนที่โรงเรียนบางกอกพัฒนาในปี 1994 ถึง 2008 เขาสำเร็จการศึกษาขั้นสูงจาก มหาวิทยาลัยโอทาโก ประเทศนิวซีแลนด์
โดยสำเร็จปริญญาตรีด้านการค้าและบริหารธุรกิจในปี 2013
อาชีพ

มาร์ค แมคโดแว็ล เริ่มเส้นทางอาชีพในตำแหน่งนักพัฒนาเว็บไซต์ฟรีแลนซ์
หลังจากกลับมายังกรุงเทพฯ เขาได้ทำงานเป็นนักจัดการด้านการตลาดในธุรกิจบาร์บีคิวขนาดเล็กแห่งหนึ่ง
ในปี 2013 มาร์ค แมคโดแว็ล ได้ย้ายไปยังเมืองเมลเบิร์น ประเทศออสเตรเลีย โดยเขาทำหน้าที่เป็นผู้จัดการบัญชีการตลาดที่ เอนเดฟเวอร์
เมื่อกลับมายังประเทศไทยในปี 2015 เขาได้ร่วมก่อตั้ง ไพรมอล ดิจิทัล เอเจนซี บริษัทด้านการตลาดดิจิทัลที่มีสำนักงานใหญ่อยู่ในประเทศไทย และมาเลเซีย ซึ่ง
ในปี 2020 เขาได้รับเลือกให้เป็นหนึ่งในการจัดอันดับ ฟอร์บส์ 30 อายุต่ำกว่า 30 ปี
ในปี 2022 มาร์ค แมคโดแว็ล ได้ร่วมก่อตั้ง ซินดาเทรซ ซึ่งเป็นผู้ให้บริการด้านการตลาดดิจิทัล
ประเทศไทยใน พ.ศ. 2558

เหตุการณ์ที่เกิดขึ้นใน พ.ศ. 2558 (ค.ศ. 2015) ในประเทศไทย เป็นปีที่ 234 แห่งกรุงรัตนโกสินทร์ และเป็นปีที่ 70 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ภาพจากเหตุระเบิดในกรุงเทพมหานคร พ.ศ. 2558 ซึ่งถือเป็นเหตุการณ์ที่สะเทือนใจที่สุดเหตุการณ์หนึ่งของปี พ.ศ. 2558
ผู้นำ

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร)
นายกรัฐมนตรี: ประยุทธ์ จันทร์โอชา (รัฐประหาร)
คณะผู้ยึดอำนาจปกครอง: คณะรักษาความสงบแห่งชาติ
หัวหน้าคณะรักษาความสงบแห่งชาติ ประยุทธ์ จันทร์โอชา
รัฐสภา: สภานิติบัญญัติแห่งชาติ
ประธานสภานิติบัญญัติแห่งชาติ: พรเพชร วิชิตชลชัย (แต่งตั้ง)
ประธานศาลฎีกา :
ดิเรก อิงคนินันท์ (จนถึง 30 กันยายน)
วีระพล ตั้งสุวรรณ (ตั้งแต่ 1 ตุลาคม)
เหตุการณ์ > เมษายน

1 เมษายน – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีพระบรมราชโองการโปรดเกล้าฯ ให้เลิกใช้กฎอัยการศึก ประยุทธ์ จันทร์โอชา นายกรัฐมนตรี ประกาศใช้มาตรา 44 ตามรัฐธรรมนูญแทนกฎอัยการศึก
2 เมษายน – พระราชพิธีฉลองพระชนมายุ 5 รอบ 2 เมษายน 2558
เหตุการณ์ > สิงหาคม

16 สิงหาคม – พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้ทรงจักรยานพระที่นั่งนำประชาชนทั่วประเทศปั่นจักรยานในกิจกรรม Bike for Mom หรือ ปั่นเพื่อแม่ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา
17 สิงหาคม – เกิดเหตุระเบิดบริเวณสี่แยกราชประสงค์ เขตปทุมวัน กรุงเทพมหานคร มีผู้เสียชีวิต 20 คน
เหตุการณ์ > กันยายน

6 กันยายน – สภาปฏิรูปแห่งชาติลงมติไม่เห็นชอบรับร่างรัฐธรรมนูญ 135 เสียง ต่อ 105 เสียง งดออกเสียง 7 เสียง
7 กันยายน – มีการพบเห็นลูกไฟขนาดใหญ่ร่วงหล่นจากบนฟ้า เห็นได้ชัดเจนในหลายพื้นที่ของประเทศไทย เช่น จังหวัดกาญจนบุรี, สระบุรี รวมถึงในกรุงเทพมหานคร มีการเผยแพร่ภาพเคลื่อนไหวกันอย่างแพร่หลายในสื่อสังคมออนไลน์ ก่อนผู้เชี่ยวชาญจะระบุว่าเป็นอุกกาบาต
26 กันยายน –พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา (พระเจ้าหลานเธอ พระองค์เจ้าพัชรกิติยาภาในขณะนั้น) ทรงเปิดอุทยานราชภักดิ์ ตำบลหนองแก อำเภอหัวหิน จังหวัดประจวบคีรีขันธ์
เหตุการณ์ > ตุลาคม

11 ตุลาคม – เกิดเหตุเพลิงไหม้พิพิธภัณฑ์แม่สะเรียง จังหวัดแม่ฮ่องสอน ทำให้ตัวอาคารเสียหายทั้งหลังและมีผู้บาดเจ็บจำนวน 1 คน
25 ตุลาคม – การบินไทย ยกเลิกเที่ยวบิน ท่าอากาศยานสุวรรณภูมิ แวะ ท่าอากาศยานนานาชาติอินช็อน ปลายทาง ท่าอากาศยานนานาชาติลอสแอนเจลิส ไปกลับส่งผลให้ไม่มีเที่ยวบินไปกลับระหว่าง ประเทศสหรัฐอเมริกา และ ประเทศไทย
เหตุการณ์ > ธันวาคม

11 ธันวาคม – พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร ทรงจักรยานพระที่นั่งนำประชาชนทั่วประเทศปั่นจักรยานในกิจกรรม Bike for Dad หรือ ปั่นเพื่อพ่อ เฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา
ผู้เสียชีวิต > มกราคม

1 มกราคม – เจ้าระวีพันธุ์ สุจริตกุล เจ้านายราชวงศ์เชียงใหม่ (ประสูติ พ.ศ. 2471)
5 มกราคม
พระครูวิบูลย์ปัญญาวัฒน์ (ผาด ฐิติปญฺโญ) เจ้าอาวาสวัดบ้านกรวด (เกิด พ.ศ. 2454)
กนก จันทร์ขจร ครู (เกิด พ.ศ. 2477)
19 มกราคม – อาทิตย์ กำลังเอก‎ รองนายกรัฐมนตรีคนที่ 44 (เกิด พ.ศ. 2468)
ผู้เสียชีวิต > เมษายน

3 เมษายน – จำนงค์ โพธิสาโร รัฐมนตรีช่วยว่าการกระทรวงพาณิชย์คนที่ 35 (เกิด พ.ศ. 2467)
6 เมษายน – วันชัย เจริญชนม์ (พรไพร เพชรดำเนิน) นักร้องลูกทุ่ง (เกิด พ.ศ. 2491)
15 เมษายน – เนื่อง แฝงสีคำ ศิลปินแห่งชาติ (เกิด พ.ศ. 2457)
16 เมษายน – อรรถพล ปุษปาคม นักฟุตบอล (เกิด พ.ศ. 2505)
28 เมษายน – ตุ่น จินตะเวช อดีตสมาชิกสภาผู้แทนราษฎร (เกิด พ.ศ. 2488)
30 เมษายน
มนัสนิตย์ วณิกกุล อดีตราชเลขานุการในพระองค์สมเด็จพระบรมราชินีนาถ (เกิด พ.ศ. 2471)
ลินจง บุญนากรินทร์ นักร้อง (เกิด พ.ศ. 2486)
ผู้เสียชีวิต > พฤษภาคม

6 พฤษภาคม – หม่อมเจ้ากรณิกา จิตรพงศ์ พระอนุวงศ์ (ประสูติ พ.ศ. 2459)
14 พฤษภาคม – จำรัส เขมะจารุ ประธานศาลฎีกาคนที่ 24 (เกิด พ.ศ. 2472)
16 พฤษภาคม – พระเทพวิทยาคม (คูณ ปริสุทโธ) พระราชาคณะ (เกิด พ.ศ. 2466)
18 พฤษภาคม –  พระธรรมเมธาภรณ์ (ระแบบ ฐิตญาโณ) พระราชาคณะ (เกิด พ.ศ. 2477)
24 พฤษภาคม –  ใบ สะอาดดี (เสือใบ) อดีตอาชญากร (เกิด พ.ศ. 2464)
ผู้เสียชีวิต > มิถุนายน

4 มิถุนายน – ชลูด นิ่มเสมอ ศิลปินแห่งชาติ (เกิด พ.ศ. 2472)
18 มิถุนายน – พระราชพรหมเถร (วีระ คณุตฺตโม) พระราชาคณะ (เกิด พ.ศ. 2462)
30 มิถุนายน – เจ้าเดชา ณ ลำปาง ผู้สืบสายสกุลเจ้าผู้ครองนครลำปาง (ประสูติ พ.ศ. 2471)
ผู้เสียชีวิต > กรกฎาคม

1 กรกฎาคม – ชำนาญ ยุวบูรณ์ นายกเทศมนตรีนครกรุงเทพคนที่ 1 (เกิด พ.ศ. 2457)
5 กรกฎาคม – ปัญจะ เกสรทอง ประธานสภาผู้แทนราษฎรคนที่ 16 (เกิด พ.ศ. 2474)
7 กรกฎาคม – สะเบต หลีเหร็ม อดีตสมาชิกสภาผู้แทนราษฎร (เกิด พ.ศ. 2484)
20 กรกฎาคม – พระครูพิพิธประชานาถ (นาน สุทธสีโล) พระสงฆ์ (เกิด พ.ศ. 2472)
25 กรกฎาคม – ฉลอง ปึงตระกูล รัฐมนตรีช่วยว่าการกระทรวงการคลังคนที่ 21 (เกิด พ.ศ. 2463)
29 กรกฎาคม – ประชาธิป มุสิกพงศ์ นักดนตรี (เกิด พ.ศ. 2527)
31 กรกฎาคม – อรรถพล ประเสริฐยิ่ง นักร้อง (เกิด พ.ศ. 2502)
ผู้เสียชีวิต > สิงหาคม

3 สิงหาคม – เพ็ญพรรณ สิทธิไตรย์ ศิลปินแห่งชาติ (เกิด พ.ศ. 2469)
5 สิงหาคม – สุรพงษ์ ราชมุกดา อดีตสมาชิกสภาผู้แทนราษฎร (เกิด พ.ศ. 2485)
12 สิงหาคม – ไพจิตร เอื้อทวีกุล อดีตรัฐมนตรี (เกิด พ.ศ. 2477)
19 สิงหาคม – วรรณ ชันซื่อ ประธานรัฐสภาคนที่ 20 (เกิด พ.ศ. 2466)
22 สิงหาคม – พระครูสุทธิคุณรังษี (ทองแดง ปญฺญาทีโป) เจ้าอาวาสวัดรังษีสุทธาวาส (เกิด พ.ศ. 2465)
ผู้เสียชีวิต > กันยายน

1 กันยายน – พงษ์ศักดิ์ จันทรุกขา ศิลปินแห่งชาติ (เกิด พ.ศ. 2479)
5 กันยายน – หม่อมดุษฎี บริพัตร ณ อยุธยา นักเขียน (เกิด พ.ศ. 2467)
10 กันยายน – เฉิด สุดารา ครู (เกิด พ.ศ. 2456)
18 กันยายน – ประภัสสร เสวิกุล ศิลปินแห่งชาติ (เกิด พ.ศ. 2491)
27 กันยายน – วรนาถ อภิจารี ผู้บัญชาการทหารสูงสุดคนที่ 17 (เกิด พ.ศ. 2477)
ผู้เสียชีวิต > ตุลาคม

4 ตุลาคม – วาทิน ปิ่นเฉลียว นักเขียนการ์ตูน (เกิด พ.ศ. 2473)
10 ตุลาคม – อมร ยุกตะนันท์ นักกีฬายิงปืน (เกิด พ.ศ. 2471)
13 ตุลาคม
ไสว หัพนานนท์ นักการเมือง (เกิด พ.ศ. 2450)
ประสิทธิ์ ตั้งศรีเกียรติกุล อดีตสมาชิกสภาผู้แทนราษฎร (เกิด พ.ศ. 2501)
17 ตุลาคม – บูราฮานูดิน อุเซ็ง อดีตสมาชิกสภาผู้แทนราษฎร (เกิด พ.ศ. 2497)
18 ตุลาคม – พระเทพวิมลญาณ (ถาวร จิตฺตถาวโร) พระราชาคณะ (เกิด พ.ศ. 2495)
23 ตุลาคม – พูนทรัพย์ นพวงศ์ ณ อยุธยา ราชบัณฑิตกิตติมศักดิ์ (เกิด พ.ศ. 2453)
25 ตุลาคม – พระคณาจารย์จีนธรรมปัญญาจริยาภรณ์ (เย็นเชี้ยว) รองเจ้าคณะใหญ่คณะสงฆ์จีนนิกายแห่งประเทศไทย (เกิด พ.ศ. 2483)
ผู้เสียชีวิต > พฤศจิกายน

7 พฤศจิกายน – สุริยัน สุจริตพลวงศ์ นักโหราศาสตร์ (เกิด พ.ศ. 2505)
9 พฤศจิกายน – สุชาติ สรหงษ์ (ประกายเพชร สรหงษ์) นักร้องลูกทุ่ง (เกิด พ.ศ. 2490)
11 พฤศจิกายน – จรูญ ธรรมศิลป์ ผู้กำกับละครโทรทัศน์ (เกิด พ.ศ. 2499)
22 พฤศจิกายน – มานพ ยาระณะ ศิลปินแห่งชาติ (เกิด พ.ศ. 2478)
ผู้เสียชีวิต > ธันวาคม

1 ธันวาคม – บุญธรรม ฮวดกระโทก (สีหนุ่ม เชิญยิ้ม) นักแสดงตลก (เกิด พ.ศ. 2499)
5 ธันวาคม – สิทธิ เศวตศิลา รองนายกรัฐมนตรีคนที่ 35 (เกิด พ.ศ. 2462)
13 ธันวาคม – เปรม รุจิเรข อดีตสมาชิกสภาผู้แทนราษฎร (เกิด พ.ศ. 2472)
30 ธันวาคม – ประกายพฤกษ์ ศรุตานนท์ รัฐมนตรีช่วยว่าการกระทรวงพาณิชย์คนที่ 26 (เกิด พ.ศ. 2470)
มาซามิ อิวาซากิ

มาซามิ อิวาซากิ (ญี่ปุ่น: 岩崎 征実; โรมาจิ: Iwasaki Masami) เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 25 ตุลาคม ค.ศ. 1971 กรุ๊ปเลือดโอ
มหาวิทยาลัยศรีนครินทรวิโรฒ บางเขน

มหาวิทยาลัยศรีนครินทรวิโรฒ บางเขน หรือ มศว บางเขน เป็นอดีตวิทยาเขตหนึ่งของ มหาวิทยาลัยศรีนครินทรวิโรฒ ซึ่งมีประวัติการดำเนินงานในอดีตเป็นเวลาถึง 24 ปี ปัจจุบันเป็นที่ตั้งของมหาวิทยาลัยราชภัฏพระนครและโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
ประวัติ

วิทยาลัยวิชาการศึกษา (วศ.) จัดตั้งขึ้นโดยพระราชบัญญัติวิทยาลัยวิชาการศึกษา พ.ศ. 2497 เพื่อเป็นสถานการศึกษาและวิจัยในสาขาวิชาการศึกษาและวิชาอื่นที่เกี่ยวข้อง โดยมุ่งหมายส่งเสริมวิชาชีพและวิทยฐานะของครูอาจารย์และเจ้าหน้าที่ผู้บริหารการศึกษา ต่อมาได้จัดตั้งวิทยาลัยวิชาการศึกษาปทุมวันและวิทยาลัยวิชาการศึกษาบางแสน ขึ้นในปี พ.ศ. 2498 ในปี พ.ศ. 2510, 2511, 2512 และ 2513 ได้จัดตั้ง วิทยาลัยวิชาการศึกษา พิษณุโลก (ปัจจุบันคือมหาวิทยาลัยนเรศวร) วิทยาลัยวิชาการศึกษา มหาสารคาม (ปัจจุบันคือมหาวิทยาลัยมหาสารคาม) วิทยาลัยวิชาการศึกษา สงขลา (ปัจจุบันคือมหาวิทยาลัยทักษิณ) วิทยาลัยวิชาการศึกษาพระนคร และวิทยาลัยวิชาการศึกษาพลศึกษา ขึ้นตามลำดับ
วิทยาลัยวิชาการศึกษาพระนครตั้งอยู่บริเวณเดียวกับวิทยาลัยครูพระนคร (มหาวิทยาลัยราชภัฏพระนครในปัจจุบัน) ถนนแจ้งวัฒนะ แขวงอนุสาวรีย์ เขตบางเขน กรุงเทพมหานคร (บนที่ดินของวัดพระศรีมหาธาตุวรวิหาร
) ประกอบด้วยส่วนราชการดังนี้
รับนิสิตรุ่นแรกจำนวน 180 คนโดยสอบคัดเลือกจากผู้สำเร็จประกาศนียบัติการศึกษาชั้นสูง (ป.กศ.สูง) แยกเป็น 6 วิชาเอก ได้แก่ วิชาเอกภาษาไทย ภาษาอังกฤษ ประวัติศาสตร์ คณิตศาสตร์ เคมี และชีววิทยา วิชาเอกละ 30 คน เข้าเรียนหลักสูตรการศึกษาบัณฑิต (กศ.บ.)
2 ปี และรับนิสิตรุ่นต่อไปอีก 4 รุ่น จนถึงปี พ.ศ. 2517 วิทยาลัยวิชาการศึกษาพระนครได้รับการยกฐานะขึ้นเป็นมหาวิทยาลัยศรีนครินทรวิโรฒ บางเขน นิสิตที่รับเข้ามาในปีนี้จึงเป็นนิสิต มศว บางเขน นิสิตวศ.พระนครจึงมีเพียง 5 รุ่นเท่านั้น
ผู้บริหาร วศ.พระนคร ตำแหน่งผู้บริหาร วศ. พระนครได้แก่ รองอธิการบดี ซึ่งมีเพียง 2 ท่านเท่านั้น ท่านแรกคือ อาจารย์เฉลิม อยู่เวียงชัย และท่านสุดท้าย คือ ศาสตราจารย์ ดร.ฟุ้งเฟื่อง เครือตราชู
พระราชบัญญัติมหาวิทยาลัยศรีนครินทรวิโรฒ พ.ศ. 2517 กำหนดให้วิทยาลัยวิชาการศึกษาที่จัดตั้งขึ้นโดยพระราชบัญญัติวิทยาลัยวิชาการศึกษา พ.ศ. 2497 เป็นมหาวิทยาลัยศรีนครินทรวิโรฒ วิทยาลัยวิชาการศึกษาพระนครจึงยกฐานะขึ้นเป็นมหาวิทยาลัยศรีนครินทรวิโรฒ บางเขน (มศว บางเขน) ตั้งแต่วันที่ 28 มิถุนายน พ.ศ. 2517 เป็นต้นมา
มศว บางเขน เปิดสอนหลักสูตรการศึกษาบัณฑิต (กศ.บ) 2 ปีและ 4 ปี ในวิชาเอกภาษาไทย ภาษาอังกฤษ สังคมศึกษา ธุรกิจศึกษา ประวัติศาสตร์ เคมี คณิตศาสตร์ ฟิสิกส์ ชีววิทยา วิทยาศาสตร์ทั่วไป และเทคโนโลยีทางการศึกษา หลักสูตรวิทยาศาสตร์บัณฑิต (วท.บ.) 4 ปี วิชาเอกสถิติและวิชาเอกชีววิทยา หลักสูตรศิลปศาสตร์บัณฑิต (ศศ.บ.) วิชาเอกภาษาและวรรณคดีอังกฤษ ปี พ.ศ. 2530 เปิดสอนระดับปริญญาโทหลักสูตรการศึกษามหาบัณฑิต (กศ.ม.) วิชาเอกอุตสาหกรรมศึกษาขึ้นเป็นครั้งแรก และยังคงเปิดติดต่อกันมาจนถึงปัจจุบันที่ประสานมิตร
ผู้บริหาร มศว บางเขน รองอธิการบดีเป็นผู้บริหารสูงสุดของ มศว บางเขน ในช่วงเวลา 19 ปี (พ.ศ. 2517-2536) มีผู้ดำรงตำแหน่งรองอธิการบดี มศว บางเขน 6 ท่าน ดังนี้
1. ศาสตราจารย์ ดร.ฟุ้งเฟื่อง เครือตราชู
2. ผู้ช่วยศาสตราจารย์ ดร.ปรีชา ธรรมา
3. รองศาสตราจารย์ ดร.วิชัย ดิสสระ
4. รองศาสตราจารย์อารีย์ สหชาติโกสีย์
5. ผู้ช่วยศาสตราจารย์ ดร.ธานี ทับทิมโต
6. รองศาสตราจารย์ ดร.โชติ เพชรชื่น (รักษาราชการ)
ยุบรวม

มศว บางเขนดำรงอยู่ได้ 19 ปี และสิ้นสุดลงเมื่อเดือนพฤษภาคม พ.ศ. 2536 ตามโครงการยุบรวมวิทยาเขต (โดยมติคณะรัฐมนตรีลงวันที่ 23 มิถุนายน พ.ศ. 2523 ให้ยุบรวมวิทยาเขตของมหาวิทยาลัยศรีนครินทรวิโรฒทั้งหมดในกรุงเทพมหานคร ไปไว้ที่เดียวกัน ณ มศว ประสานมิตร) ขณะนั้นมีนิสิตปริญญาตรีที่เหลืออยู่ชั้นปีที่ 3 และชั้นปีที่ 4 จำนวน 317 คน และนิสิตปริญญาโทอีก 84 คน รวมนิสิตทั้งสิ้น 401 คน (เนื่องจากมหาวิทยาลัยให้งดรับนิสิตชั้นปีที่ 1 ในทุกสาขา ตั้งแต่ปีการศึกษา 2535 เป็นต้นมา)
พ.ศ. 2536 มหาวิทยาลัยศรีนครินทรวิโรฒ วิทยาเขตปทุมวัน และวิทยาเขตบางเขน ได้รวมกับวิทยาเขตประสานมิตร เป็นวิทยาเขตกลาง
คณะศึกษาศาสตร์ บางเขน

หลังจากสิ้นสุดความเป็นวิทยาเขตส่วนกลาง คณาจารย์ นิสิต และศิษย์เก่าที่ร่วมกันคัดค้านการยุบรวมมาแต่ต้น ทำหนังสือถึงทบวงมหาวิทยาลัย ขอให้ทบทวนมติคณะรัฐมนตรีเกี่ยวกับการยุบรวมวิทยาเขตของมหาวิทยาลัยศรีนครินทรวิโรฒ และคณะรัฐมนตรีมีมติในวันที่ 20 เมษายน พ.ศ. 2536 ว่า "การจัดตั้งหรือการยุบรวมวิทยาเขต เป็นดุลพินิจของสภามหาวิทยาลัยแต่ละแห่ง จึงสมควรให้สภามหาวิทยาลัยศรีนครินทรวิโรฒพิจารณาปัญหาดังกล่าว พร้อมทั้งผลกระทบและเสนอทางแก้ปัญหาอันเกิดจากผลกระทบนั้น ๆ อีกครั้งหนึ่ง
ในชั้นนี้คณะรัฐมนตรียังไม่รับพิจารณาปัญหานี้ แต่เพื่อป้องกันความเดือดร้อนแก่ประชาชน จึงขอให้ทบวงมหาวิทยาลัยประสานงานกับมหาวิทยาลัยศรีนครินทรวิโรฒ ในการแก้ปัญหาการรับนักเรียนโรงเรียนสาธิต และนักศึกษาของวิทยาเขตทั้งสองแห่งในปีนี้มิให้เป็นปัญหาเดือดร้อน พร้อมทั้งให้พิจารณาการใช้สถานที่ตั้งวิทยาเขตเดิมเพื่อประโยชน์ในการเรียนการสอนตามปกติต่อไปด้วย" ในที่สุดมหาวิทยาลัยศรีนครินทรวิโรฒพิจารณาให้ใช้พื้นที่ของวิทยาเขตบางเขนเดิมจัดการเรียนการสอนต่อไปได้ โดยให้เริ่มรับนิสิตใหม่ได้ตั้งแต่ปีการศึกษา 2537 เป็นต้นไปหลังจากหยุดรับนิสิตในปีการศึกษา 2535 และ 2536
ปีการศึกษา 2537 มศว บางเขน (เดิม) เปิดรับนิสิตชั้นปีที่ 1 หลักสูตรการศึกษาบัณฑิต (กศ.บ.) 6 วิชาเอก คือวิชาเอกสังคมศึกษา ภาษาไทย เทคโนโลยีทางการศึกษา วิทยาศาสตร์-เคมี วิทยาศาสตร์-ชีววิทยา และวิทยาศาสตร์-คณิตศาสตร์ รวมจำนวนนิสิตทั้งสิ้น 150 คน บริหารงานโดยคณะศึกษาศาสตร์ บางเขน ในรูปของคณะกรรมการบริหารคณะศึกษาศาสตร์ บางเขน ดังนี้
1. รองคณบดีคณะศึกษาศาสตร์ บางเขน
2. ผู้ช่วยคณบดีฝ่ายต่าง ๆ
3. ประธานอาคารมนุษยศาสตร์ วิทยาศาสตร์ ศึกษาศาสตร์ และสังคมศาสตร์
4. รองผู้อำนวยการหอสมุด
ทั้งนี้มหาวิทยาลัยมอบหมายให้ ผู้ช่วยศาสตราจารย์ชัยโรจน์ ชัยอินคำ ผู้ช่วยอธิการบดี ทำหน้าที่ประสานงานระหว่างคณะศึกษาศาสตร์ บางเขน กับ มหาวิทยาลัย
ปีการศึกษา 2538 เปิดรับนิสิตเพิ่มขึ้นอีก 3 วิชาเอก ได้แก่ วิทยาศาสตร์-ฟิสิกส์ คหกรรมศาสตร์ และ ธุรกิจศึกษา จึงมีวิชาเอกที่เปิดสอนทั้งหมด 9 วิชาเอก ในปีการศึกษานี้
ผู้บริหารคณะศึกษาศาสตร์ บางเขน
รองคณบดีคณะศึกษาศาสตร์ บางเขน เป็นผู้บริหารสูงสุดซึ่งมีเพียง 2 ท่าน คือ
1. อาจารย์อนุสรณ์ อรรถศิริ
2. รองศาสตราจารย์สมพล มงคลพิทักษ์สุข
คณะศึกษาศาสตร์ บางเขน ดำเนินได้เพียง 3 ปี ก็เกิดกรณีพิพาทกับสถาบันราชภัฏพระนครที่ต้องการให้คณะศึกษาศาสตร์ย้ายออกไป กรณีพิพาทคลี่คลายลงด้วยมติคณะรัฐมนตรีลงวันที่ 4 มีนาคม พ.ศ. 2540 ซึ่งสรุปความได้ว่า คณะศึกษาศาสตร์ บางเขน ต้องย้ายไปจัดการเรียนการสอนที่ใหม่ โดยได้รับการสนับสนุนงบประมาณในการก่อสร้างจากสำนักงบประมาณ และงดรับนิสิตใหม่ตั้งแต่ปีการศึกษา 2541 เป็นต้นไป นิสิตคณะศึกษาศาสตร์ บางเขน จึงมีเพียง 4 รุ่นเท่านั้น รุ่นสุดท้ายสำเร็จการศึกษาในปี พ.ศ. 2544
พ.ศ. 2441

| --- | --- |
ศตวรรษ::  18  19  20
ปี::  2438  2439  2440  2441  2442  2443  2444
| --- | --- |
ปฏิทินสุริยคติไทย: 2441
ปฏิทินกริกอเรียน: 1898 MDCCCXCVIII
Ab urbe condita: 2651
ปฏิทินอาร์มีเนีย: 1347 ԹՎ ՌՅԽԷ
ปฏิทินอัสซีเรีย: 6648
ปฏิทินบาไฮ: 54–55
ปฏิทินเบงกอล: 1305
ปฏิทินเบอร์เบอร์: 2848
ปีในรัชกาลอังกฤษ: 61 Vict. 1 – 62 Vict. 1
พุทธศักราช: 2442
ปฏิทินพม่า: 1260
ปฏิทินไบแซนไทน์: 7406–7407
ปฏิทินจีน: 丁酉年 (ระกาธาตุไฟ) 4594 หรือ 4534     — ถึง — 戊戌年 (จอธาตุดิน) 4595 หรือ 4535
ปฏิทินคอปติก: 1614–1615
ปฏิทินดิสคอร์เดีย: 3064
ปฏิทินเอธิโอเปีย: 1890–1891
ปฏิทินฮีบรู: 5658–5659
ปฏิทินฮินดู: 
 - วิกรมสมวัต: 1954–1955
 - ศกสมวัต: 1820–1821
 - กลียุค: 4999–5000
ปฏิทินโฮโลซีน: 11898
ปฏิทินอิกโบ: 898–899
ปฏิทินอิหร่าน: 1276–1277
ปฏิทินอิสลาม: 1315–1316
ปฏิทินญี่ปุ่น: ศักราชเมจิ 31 (明治３１年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4231
ปฏิทินหมินกั๋ว: 14 ก่อน ROC 民前14年
กล่องนี้:  ดู คุย แก้
พุทธศักราช 2441 (นับแบบใหม่) ตรงกับปีคริสต์ศักราช 1898 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน
ปีจอ สัมฤทธิศก จุลศักราช 1260 (วันที่ 14 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
เจ้าประเทศราช:
เจ้าผู้ครองนครลำพูน: เจ้าอินทยงยศโชติ
เจ้าผู้ครองนครลำปาง: เจ้าบุญวาทย์วงษ์มานิต
เจ้าผู้ครองนครน่าน: พระเจ้าสุริยพงษ์ผริตเดช
เจ้าผู้ครองนครแพร่: เจ้าพิริยเทพวงษ์
เหตุการณ์

25 เมษายน – สงครามสเปน-อเมริกา: รัฐสภาสหรัฐประกาศสงครามกับสเปน
10 มิถุนายน – นาวิกโยธินสหรัฐฯ เดินทางถึงประเทศคิวบาในระหว่างสงครามเม็กซิโก-อเมริกา
13 มิถุนายน – ประเทศแคนาดาก่อตั้งเขตปกครองยูคอน โดยมีนครดอสันเป็นเมืองหลวง
21 มิถุนายน – เกาะกวมตกอยู่ภายในการปกครองของสหรัฐอเมริกา
7 กรกฎาคม – หมู่เกาะฮาวายถูกผนวกเข้าเป็นส่วนหนึ่งของสหรัฐอเมริกา
21 สิงหาคม - ประกาศใช้เงินตราอย่างใหม่ หน่วยเป็นสตางค์
15 กันยายน - เอมีลิโด อากีนัลโด เปิดสภาปฏิวัติในฟิลิปปินส์
6 พฤศจิกายน - ปล่อยพระยอดเมืองขวางพ้นโทษ
10 ธันวาคม - สเปนลงนามในสนธิสัญญาปารีส ยกฟิลิปปินส์ให้สหรัฐ
23 มกราคม - สถาปนาสาธารณรัฐฟิลิปปินส์แห่งแรก
4 กุมภาพันธ์ - สงครามฟิลิปปินส์-อเมริกา เริ่มต้นขึ้น เมื่อมีการยิงต่อสู้กันเป็นครั้งแรกที่สะพานซานฮวน กรุงมะนิลา
31 มีนาคม - สหรัฐยึดมาโลลอส เมืองหลวงของสาธารณรัฐฟิลิปปินส์ได้
เหตุการณ์ > ไม่ทราบวัน

ค้นพบ ธาตุนีออน, คริปทอน, ซีนอน, พอโลเนียม และ เรเดียม